แรงซื้อกลับหุ้นใหญ่ดัน SET เปิดเช้าพุ่งแรง 12 จุด รับบาทแข็ง-คลายกังวลตัวเลข “บอนด์ยิลด์”
แรงซื้อกลับหุ้นใหญ่ดัน SET เปิดเช้าพุ่งแรง 12 จุด รับบาทแข็ง-คลายกังวลตัวเลข “บอนด์ยิลด์” โดยดัชนีตลาดหุ้นไทย ณ เวลา 10.00 น. อยู่ที่ 1,709.36 จุด บวก 12.44 จุด หรือ 0.73% สูงสุดที่ 1,710.44 จุด ต่ำสุดที่ 1,708.42 จุด มูลค่าการซื้อขาย 1.8 พันล้านบาท
10 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,709.36 จุด บวก 12.44 จุด หรือ 0.73% สูงสุดที่ 1,710.44 จุด ต่ำสุดที่ 1,708.42 จุด มูลค่าการซื้อขาย 1.8 พันล้านบาท
10 หุ้นดันดัชนีเช้านี้

โดยคาดตลาดหุ้นไทยเช้านี้ฟื้นตัวขึ้นเช่นเดียวกับตลาดภูมิภาคที่เช้านี้รีบาวด์ หลังเงินดอลลาร์สหรัฐฯ เริ่มอ่อนค่า-Bond Yield ชะลอลง เล็งแรงซื้อคืน Short Covering และกองทุนน่าจะช่วยประคองตลาดฯ ได้หลังจากที่เมื่อวานนี้กองทุนได้กลับมาซื้อ ซึ่งตลาดฯ น่าจะฟื้นตัวขึ้นได้เหนือระดับ 1,700 จุด พร้อมให้ติดตามการทยอยประกาศงบฯ ไตรมาส 3/61 เริ่มที่กลุ่มแบงก์ในช่วงปลายสัปดาห์นี้ โดยให้แนวรับ 1,690 แนวต้าน 1,710 จุด
ด้าน บล.กรุงศรี ระบุว่า คาดการณ์ SET Index วันนี้ฟื้นตัวขึ้นทดสอบ 1,705 – 1,710 จุดก่อนจะสลับอ่อนตัว เนื่องจากได้ sentiment เชิงบวกจาก bond yield US10 ปี เริ่มทรงตัวที่ระดับ 3.2% ส่งผลให้เงินดอลล่าร์อ่อนค่าลงและเงินบาทมีแนวโน้มแข็งค่าขึ้น ซึ่งจะช่วยชะลอการไหลออกของ Fund Flow ต่างชาติในระยะนี้ นอกจากนี้ราคาน้ำมันดิบที่ดีดตัวขึ้นหลังการส่งออกน้ำมันของอิหร่านลดลงสู่ 1.1 ล้านบาร์เรล/วันจากมาตรการคว่ำบาตรของสหรัฐจะเป็นแรงหนุนต่อภาวะตลาด อย่างไรก็ตามความกังวลภาวะเศรษฐกิจโลกที่ชะลอจากผลกระทบสงครามการค้าจะเป็นแรงกดดันโดย IMF ปรับลดคาดการณ์ขยายตัว GDP โลกปีนี้ลง 0.2% เป็น 3.7% รวมถึงปรับลดคาดการณ์ GDP สหรัฐและจีนลง 0.2% สู่ 2.5% และ 6.2%ตามลำดับจะกดดันให้ดัชนีสลับอ่อนตัว